ભારતમાં પણ ઈસાઈ મિશનરીઓ વિવેકાનંદને બદનામ કરવામાં વ્યસ્ત હતી. કમનસીબી એવી કે તેના પ્રત્યુત્તર કે પ્રતિરોધ માટે કોઈ આગળ આવતું ન હતું. પરિણામે ભારતમાં સ્વામી વિવેકાનંદ વિરુદ્ધ જે કાંઈ પ્રસિદ્ધ થતું તેના કટિંગ અમેરિકા જતા હતા અને અમેરિકામાં તેને વ્યાપક પ્રસિદ્ધિ અપાતી હતી. મિશનરીઓના આવા કૃત્યથી સ્વામીજી નારાજ થતા છતાં તેમના મનમાં કોઈ પ્રત્યે દુર્ભાવના ન હતી એ સમજી શકાય છે. તમામ પ્રકારની સફળતા અને સિદ્ધિ છતાં દિવ્ય મહાપુરુષોને પણ તેમનાં કાર્યમાં અવરોધ અને મુશ્કેલીઓનો સામનો કરવો પડે છે. એ હકીકત સમજવી રહી.